### NN 93/2015 (28.8.2015.), Odluka o koncesiji na pomorskom dobru u svrhu gospodarskog korištenja plaže na dijelu k.o. Donji Seget, predio ispred hotela Medena

VLADA REPUBLIKE HRVATSKE

1797

Na temelju članka 20. stavka 7. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011) i članka 26. stavka 1. Zakona o koncesijama (»Narodne novine«, broj 143/2012), Vlada Republike Hrvatske je na sjednici održanoj 26. kolovoza 2015. godine donijela

ODLUKU

O KONCESIJI NA POMORSKOM DOBRU U SVRHU GOSPODARSKOG KORIŠTENJA PLAŽE NA DIJELU k.o. DONJI SEGET, PREDIO ISPRED HOTELA MEDENA

I.

Sukladno Obavijesti o namjeri davanja koncesije na pomorskom dobru u svrhu gospodarskog korištenja plaže na dijelu k.o. Donji Seget, predio ispred hotela Medena, objavljenoj u Elektroničkom oglasniku javne nabave (broj objave: 2015/S 01K-0019234), od 6. svibnja 2015. godine i ponuda pristiglih na Javno otvaranje ponuda za dodjelu koncesije, održano 8. lipnja 2015. godine u prostorijama Ministarstva pomorstva, prometa i infrastrukture, te Nalaza i mišljenja Stručnog tijela za ocjenu ponuda za koncesije na pomorskom dobru, osnovanog i imenovanog Odlukom Vlade Republike Hrvatske (»Narodne novine«, br. 25/2012 i 90/2013), Vlada Republike Hrvatske (u daljnjem tekstu: Davatelj koncesije) daje trgovačkom društvu Hotel Medena d.d., Seget Donji (u daljnjem tekstu: Ovlaštenik koncesije), ovlaštenje za gospodarsko korištenje plaže na dijelu k.o. Donji Seget, predio ispred hotela Medena, bez mogućnosti ograđivanja i naplate ulaza na plažu.

II.

Područje pomorskog dobra koje se daje u koncesiju u svrhu gospodarskog korištenja plaže na dijelu k.o. Donji Seget, predio ispred hotela Medena obuhvaća k.č.br.: 1335/2 (odgovara z.k.č.br. 8469), 1330/1 (odgovara z.k.č.br. 8472), 1334 (odgovara z.k.č.br. 8470), 1333/1 (odgovara z.k.č.br. 8471) i 1332/1 (odgovara z.k.č.br. 8468), sve k.o. Donji Seget (zemljišnoknjižno k.o. Seget), na području Grada Trogira.

Kopneni dio područja koje se daje u koncesiju u svrhu gospodarskog korištenja plaže na dijelu k.o. Donji Seget, predio ispred hotela Medena obilježen je poligonom točaka izraženih u Gauss – Kruegerovoj projekciji, kako slijedi:

|  |  |  |
| --- | --- | --- |
|  | Y | X |
| TOČKA B | 5 598 085,1674 | 4 819 171,2385 |
| TOČKA 1 | 5 598 082,8704 | 4 819 180,9831 |
| TOČKA 2 | 5 598 084,3353 | 4 819 181,7152 |
| TOČKA 3 | 5 598 090,6472 | 4 819 184,2553 |
| TOČKA 4 | 5 598 106,3607 | 4 819 191,3466 |
| TOČKA 5 | 5 598 110,6672 | 4 819 193,2187 |
| TOČKA 6 | 5 598 132,0895 | 4 819 202,4998 |
| TOČKA 7 | 5 598 134,8424 | 4 819 203,7466 |
| TOČKA 8 | 5 598 140,8541 | 4 819 206,2263 |
| TOČKA 9 | 5 598 143,6317 | 4 819 207,3009 |
| TOČKA 10 | 5 598 150,2887 | 4 819 210,5406 |
| TOČKA 11 | 5 598 158,4230 | 4 819 214,8455 |
| TOČKA 12 | 5 598 167,9397 | 4 819 220,3483 |
| TOČKA 13 | 5 598 175,7500 | 4 819 223,6200 |
| TOČKA 14 | 5 598 179,1279 | 4 819 224,7552 |
| TOČKA 15 | 5 598 189,4350 | 4 819 229,0162 |
| TOČKA 16 | 5 598 197,7204 | 4 819 231,9904 |
| TOČKA 17 | 5 598 211,7240 | 4 819 235,7637 |
| TOČKA 18 | 5 598 215,7919 | 4 819 237,6950 |
| TOČKA 19 | 5 598 221,3056 | 4 819 240,3116 |
| TOČKA 20 | 5 598 231,3112 | 4 819 243,1596 |
| TOČKA 21 | 5 598 234,7322 | 4 819 244,1908 |
| TOČKA 22 | 5 598 249,8319 | 4 819 249,8023 |
| TOČKA 23 | 5 598 264,4480 | 4 819 254,8107 |
| TOČKA 24 | 5 598 272,9519 | 4 819 258,0586 |
| TOČKA 25 | 5 598 280,1005 | 4 819 261,0600 |
| TOČKA 26 | 5 598 293,1916 | 4 819 266,0306 |
| TOČKA 27 | 5 598 296,9581 | 4 819 267,2942 |
| TOČKA 28 | 5 598 299,7768 | 4 819 268,3226 |
| TOČKA 29 | 5 598 306,9767 | 4 819 271,3307 |
| TOČKA 30 | 5 598 320,0032 | 4 819 275,7416 |
| TOČKA 31 | 5 598 338,1200 | 4 819 283,0900 |
| TOČKA 32 | 5 598 341,7713 | 4 819 273,9917 |
| TOČKA 33 | 5 598 347,8500 | 4 819 275,3300 |
| TOČKA 34 | 5 598 353,5733 | 4 819 262,3684 |

Morski dio područja koje se daje u koncesiju u svrhu gospodarskog korištenja plaže na dijelu k.o. Donji Seget, predio ispred hotela Medena obilježen je poligonom točaka izraženih u Gauss – Kruegerovoj projekciji, kako slijedi:

|  |  |  |
| --- | --- | --- |
|  | Y | X |
| TOČKA B | 5 598 085,1674 | 4 819 171,2385 |
| TOČKA F | 5 598 095,2114 | 4 819 122,2566 |
| TOČKA E | 5 598 168,6063 | 4 819 122,8099 |
| TOČKA D | 5 598 259,3893 | 4 819 161,8695 |
| TOČKA C | 5 598 373,7495 | 4 819 216,2587 |
| TOČKA 34 | 5 598 353,5733 | 4 819 262,3684 |

III.

Površina pomorskog dobra koje se daje u koncesiju ukupno iznosi 23.412 m2, od čega je 4.600 m2 kopneni prostor, a 18.812 m2 morski akvatorij, a sve kako je prikazano na grafičkoj podlozi koja čini Prilog 1. ove Odluke i ne objavljuje se u Narodnim novinama.

IV.

Davatelj koncesije daje na gospodarsko korištenje pomorsko dobro navedeno u točki II. ove Odluke Ovlašteniku koncesije na vremensko razdoblje od 25 (dvadeset i pet) godina, računajući od dana sklapanja ugovora o koncesiji pomorskog dobra.

V.

Koncesija na pomorskom dobru iz točke II. ove Odluke daje se u svrhu gospodarskog korištenja plaže na dijelu k.o. Donji Seget, predio ispred hotela Medena, bez mogućnosti ograđivanja i naplate ulaza na plažu.

Ovlaštenik koncesije dužan je u koncesijsko pomorsko dobro uložiti sveukupno 12.430.200,00 kuna kao investicijsko ulaganje, a sve u opsegu i na način opisan u Studiji gospodarske opravdanosti koncesije na pomorskom dobru u svrhu gospodarskog korištenja plaže na dijelu k.o. Seget Donji, predio ispred hotela Medena trgovačkog društva Hotel Medena d.d. (u daljnjem tekstu: Studija gospodarske opravdanosti) koja čini Prilog 2. ove Odluke i ne objavljuje se u »Narodnim novinama«.

Prema Studiji gospodarske opravdanosti, Ovlaštenik koncesije dužan je iznos od 297.000,00 kuna investirati u zaštitu okoliša koncesijskog područja.

Ovlaštenik koncesije dužan je za svaku gradnju ili rekonstrukciju na koncesijskom pomorskom dobru zatražiti suglasnost Davatelja koncesije, te dozvole sukladno propisima koji uređuju prostorno uređenje i gradnju.

VI.

Ovlaštenik koncesije se obvezuje da pomorsko dobro koje ovom Odlukom dobiva na gospodarsko korištenje, koristi isključivo za obavljanje djelatnosti za koje je registriran i za koje je utvrđena namjena koncesije.

Ovlaštenik koncesije dužan je gospodarski koristiti pomorsko dobro iz točke II. ove Odluke sukladno Zakonu o pomorskom dobru i morskim lukama, te drugim zakonima i podzakonskim aktima iz područja sigurnosti plovidbe i zaštite okoliša, i to na način koji će osigurati zaštitu okoliša.

Ovlaštenik koncesije ne može prava stečena koncesijom, niti djelomično, niti u cijelosti prenositi na drugoga, bez izričitog odobrenja Davatelja koncesije.

VII.

Za gospodarsko korištenje pomorskog dobra navedenog u točki II. ove Odluke, Ovlaštenik koncesije obvezuje se da će uredno plaćati Davatelju koncesije godišnju koncesijsku naknadu.

Godišnja koncesijska naknada koju Ovlaštenik koncesije plaća za gospodarsko korištenje pomorskog dobra, sastoji se od stalnog i promjenjivog dijela naknade, s tim da:

a) stalni dio iznosi 5,00 kuna po metru kvadratnom zauzete površine pomorskog dobra godišnje, odnosno 117.060,00 kuna godišnje u jednom obroku,

b) promjenjivi dio iznosi 3,00% ukupnoga godišnjeg prihoda ostvarenog obavljanjem djelatnosti na koncesioniranom pomorskom dobru.

Navedena naknada plaća se na sljedeći način:

Stalni dio naknade plaća se unaprijed za tekuću godinu, najkasnije do 1. ožujka:

– za godinu u kojoj je dana koncesija i za godinu u kojoj koncesija istječe, naknada se plaća razmjerno mjesecima korištenja,

– za početnu godinu koncesijskog perioda naknada se plaća u roku 45 dana od dana sklapanja ugovora o koncesiji.

Promjenjivi dio naknade plaća se unatrag u jednom obroku, i to do 30. travnja tekuće godine za ostvareni ukupni godišnji prihod prethodne godine.

VIII.

Na temelju ove Odluke ovlašćuje se ministar pomorstva, prometa i infrastrukture da u roku od 90 dana od dana donošenja ove Odluke zaključi ugovor o koncesiji pomorskog dobra iz točke II. ove Odluke, kojim će se detaljno urediti ovlaštenja Davatelja koncesije te prava i obveze Ovlaštenika koncesije, posebno u odnosu na zaštitu okoliša, sigurnost plovidbe, održavanje i nadzor nad gospodarskim korištenjem pomorskog dobra.

IX.

Ovlaštenik koncesije dužan je u roku 45 dana od dana donošenja ove Odluke Davatelju koncesije dostaviti garanciju banke radi dobrog izvršenja posla u korist Republike Hrvatske – Ministarstva pomorstva, prometa i infrastrukture na iznos od 621.510,00 kuna, a što je 5% od ukupne vrijednosti investicije, koja prema Studiji gospodarske opravdanosti iznosi 12.430.200,00 kuna, s rokom važenja garancije do 6 mjeseci od završetka planiranog investicijskog ciklusa, a koja garancija je bezuvjetna, bez prigovora i naplativa na prvi poziv.

Ovlaštenik koncesije dužan je u roku 45 dana od dana donošenja ove Odluke Davatelju koncesije dostaviti ovjerene zadužnice na iznos od dvije godišnje naknade za stalni dio koncesijske naknade, u ukupnom iznosu od 234.120,00 kuna, kao instrumente osiguranja naplate naknade za koncesiju, te za naknadu štete koja može nastati zbog neispunjenja obveza iz ugovora o koncesiji.

Ako Ovlaštenik koncesije ne dostavi garanciju iz stavka 1. ove točke i ovjerene zadužnice iz stavka 2. ove točke, neće se potpisati ugovor o koncesiji iz točke VIII. ove Odluke te Ovlaštenik koncesije gubi sva prava utvrđena ovom Odlukom.

X.

Protiv ove Odluke žalba nije dopuštena, ali se može pokrenuti upravni spor podnošenjem tužbe Upravnom sudu u Splitu, u roku od 30 dana od dana donošenja ove Odluke.

XI.

Ova Odluka stupa na snagu danom donošenja, a objavit će se u »Narodnim novinama«.

Klasa: UP/I-022-03/15-04/15

Urbroj: 50301-05/16-15-3

Zagreb, 26. kolovoza 2015.

Predsjednik

Zoran Milanović, v. r.

93 28.08.2015 Odluka o koncesiji na pomorskom dobru u svrhu gospodarskog korištenja plaže na dijelu k.o. Donji Seget, predio ispred hotela Medena